Diari Oficial de la Generalitat Valenciana


Sumari del DOGV 4774, del 14-06-2004 (2004/5862)

RESOLUCIÓ de 24 de maig de 2004, de la Unitat Territorial d'Energia d'Alacant, per la qual es concedix l'autorització administrativa, el reconeixement de la utilitat pública i l'aprovació de l'execució del projecte d'instal·lacions d'ampliació de la xarxa de distribució d'Alacant. Connexió a Promotora de Industrias Cerámicas, SL, al terme municipal d'Elx. Expedient número CBREDE/2003/33.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4774

Data del DOGV
:   14-06-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/5862


Data del document
:   24-05-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Elx
    * infraestructura urbana
    * empresa privada
    * gas

RESOLUCIÓ de 24 de maig de 2004, de la Unitat Territorial d'Energia d'Alacant, per la qual es concedix l'autorització administrativa, el reconeixement de la utilitat pública i l'aprovació de l'execució del projecte d'instal·lacions d'ampliació de la xarxa de distribució d'Alacant. Connexió a Promotora de Industrias Cerámicas, SL, al terme municipal d'Elx. Expedient número CBREDE/2003/33. [2004/F5862]
  
Amb data 19 de novembre de 2003 Gas Natural SDG, SA, va sol·licitar l'autorització administrativa, el reconeixement de la utilitat pública i l'aprovació de l'execució del projecte d'instal·lacions d'ampliació de la xarxa de distribució d'Alacant. Connexió a Promotora de Industrias Cerámicas, SL, a l'empara del que disposa el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions de gas natural, i als efectes previstos en la Llei 34/1998, de 7 d'octubre, del Sector d'Hidrocarburs, en el qual s'incloïa la relació concreta i individualitzada dels béns i dels drets afectats, i es sotmet esta sol·licitud al tràmit d'informació pública en el Diari Oficial de la Generalitat Valenciana número 4.729, de 8 d'abril de 2004, en el Butlletí Oficial de la Província d'Alacant número 87, de 16 d'abril de 2004, i en els periòdics Las Provincias d'Alacant i Metro Hoy, estos dos de 31 de març de 2004, i no s'ha rebut cap al·legació respecte d'això.
  
Atés que s'han respectat en la major mesura possible els drets dels particulars, i s'han fet compatibles en els aspectes tècnics, econòmics i mediambientals amb un traçat racional de la conducció, i sense perjuí de les corresponents indemnitzacions, determinades per mutu acord o en el corresponent expedient de preu just que es tramite per a la imposició de la servitud i la resta de limitacions al domini.
  
Esta unitat territorial, de conformitat amb el que disposa la Llei 34/1998, de 7 d'octubre, del Sector d'Hidrocarburs; en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions de gas natural; en la Llei 30/1992, de Règim Jurídic de les Administracions Públiques i del Procediment Administratiu Comú i la resta de disposicions concordants, resol:
  
Autoritzar i reconéixer la utilitat pública de les instal·lacions sol·licitades per Gas Natural SDG, SA, d'acord amb el projecte d'instal·lacions d'ampliació de la xarxa de distribució d'Alacant. Connexió a Promotora de Industrias Cerámicas, SL, i d'acord amb les condicions següents:
  
Primera. En qualsevol moment haurà de complir-se tot el que s'establix en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions de gas natural, i en les normes o reglaments que ho complementen.
  
Segona. El termini per a l'execució de les obres i les instal·lacions serà de 12 mesos a partir de la data de l'ocupació real de les finques afectades.
  
Tercera. Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, ja que es tracta d'una canalització que té el seu origen en la canonada existent d'acer 8?, rang de pressió APA (inferior a 16 bar), pertanyent a Gas Natural SDG, SA, al carrer d'Almansa (terme municipal d'Elx). La connexió amb la canonada existent, s'efectuarà per mitjà d'una wy-tee de 6- amb RCC de 8?. Se situarà així mateix, una connexió en arqueta, amb vàlvula d'acer de 6?, i una vàlvula d'acer de 6- d'arrel en arqueta. La connexió estarà formada per una canonada d'acer API-5L de 2.091 metres. El pressupost ascendix a la quantitat de seixanta-cinc mil nou-cents trenta-dos euros amb seixanta-cinc cèntims (65.932,65 EUR).
  
Quarta. Els encreuaments especials i altres afeccions a béns adscrits al domini públic es realitzaran de conformitat amb els condicionants imposats pels organismes competents afectats, és a dir, el Ministeri de Foment (Unitat de Carreteres d'Alacant) i l'Ajuntament d'Elx.
  
Cinquena. Per a introduir modificacions en les instal·lacions que afecten les dades bàsiques del projecte serà necessari obtindre autorització d'este servici territorial.
  
Sisena. Per a la seguretat de les instal·lacions a què es referix la present autorització es procedirà a l'expropiació forçosa en ple domini dels terrenys sobre els quals s'han de construir els elements d'instal·lació fixa en superfície, i s'establiran en relació amb els elements que es mencionen en les condicions següents:
  
Per a les canalitzacions:
  
A) Imposició de servitud permanent de pas, en una franja de terreny de dos (2) metres al llarg del gasoducte, un a cada costat de l'eix, per on discorrerà soterrada la canonada o canonades que es requerisquen per a la conducció del gas, i que estarà subjecta a les limitacions següents:
  
1. Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos a una distància inferior a dos (2) metres comptadors des de l'eix de la canonada.
  
2. Prohibició de realitzar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i dels equips necessaris per a poder mantindre, reparar o renovar les instal·lacions, amb pagament, si és procedent, dels danys que s'ocasionen.
  
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, qualsevol obstacle i es realitzaran les obres necessàries per a la línia i la instal·lació de la canalització i dels elements annexos, i s'executaran els treballs o les operacions necessàries als dits fins.
  
Per al pas dels cables de connexió i elements dispersius de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària la corresponent a la de la instal·lació, més un metre (1) a cada costat. Estes franges estaran subjectes a les limitacions següents:
  
- Prohibició d'efectuar treballs de llaurada o semblants a una profunditat superior a cinquanta centímetres (50), de plantar arbres o arbustos i realitzar qualsevol tipus d'obres, construcció o edificació a una distància inferior a un metre i mig (1,5), a cada costat del cable de connexió o del límit de la instal·lació soterrada dels llits dispersius, i es podrà exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i dels elements necessaris per a poder vigilar, mantindre, reparar o renovar les instal·lacions, amb pagament si és procedent, dels danys que s'ocasionen.
  
- Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació i en la qual es farà desaparéixer qualsevol obstacle, així com realitzar les obres necessàries per a la línia i el muntatge de les instal·lacions i els elements annexos, i executar les obres o les operacions necessàries als dits fins.
  
Setena. Esta unitat territorial podrà efectuar durant l'execució de les obres les inspeccions i les comprovacions que s'estimen oportunes en relació amb el compliment de les condicions establides en la present resolució i en les disposicions i la normativa vigent que siguen d'aplicació.
  
Amb esta finalitat Gas Natural SDG, SA, haurà de comunicar amb la deguda antelació a la dita unitat territorial, les dates d'iniciació de les obres, així com les dates de realització dels assajos i proves que s'ha d'efectuar de conformitat amb les especificacions, normes i reglamentacions que s'hagen aplicat en el projecte de les instal·lacions.
  
Huitena. Gas Natural SDG, SA, donarà compte de la terminació de les instal·lacions a la Unitat Territorial d'Energia d'Alacant per a atorgar l'alçament de l'acta de posada en servici de les instal·lacions, sense este requisit no podran entrar en funcionament.
  
A la sol·licitud de l'acta de posada en servici de les instal·lacions, el peticionari haurà d'acompanyar, en dos exemplars, la documentació següents:
  
a) Certificat final d'obra, firmat per tècnic competent i visat pel col·legi oficial corresponent, en el qual conste que la construcció i muntatge de les instal·lacions s'ha efectuat d'acord amb el que preveu el projecte presentat per Gas Natural SDG, SA, i en les normes i les especificacions que s'hagen aplicat en este, així com amb les variacions de detall que hagen sigut aprovades pel Servici Territorial d'Indústria i Energia i amb la normativa tècnica de seguretat vigent que siga d'aplicació.
  
b) Certificats de les entitats o de les empreses encarregades de la supervisió i control de la construcció de les instal·lacions en què s'explicite el resultat satisfactori dels assajos i proves realitzades, segons el que preveuen les normes i els codis aplicats i que acrediten la qualitat de les instal·lacions.
  
c) Documentació i informació tècnica regularitzada sobre l'estat final de les instal·lacions a la terminació de les obres.
  
Novena. Esta unitat territorial es reserva el dret de deixar sense efecte esta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que els justifique.
  
De conformitat amb el que disposa el títol V, de la Llei 34/98, de 7 d'octubre, del Sector d'Hidrocarburs, la present autorització i declaració d'utilitat pública de les instal·lacions porta implícita la necessitat d'ocupació dels béns i dels drets afectats i implica la urgent ocupació als efectes de l'article 52 de la Llei d'Expropiació Forçosa, de 16 de desembre de 1954.
  
La present resolució no és definitiva en via administrativa i contra esta podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.